**Κλείδα ετερο-παρατήρησης της στάσης του εκπαιδευτικού στο ελεύθερο παιχνίδι των παιδιών**

Το συγκεκριμένο εργαλείο προσφέρεται για την παρατήρηση της στάσης του/της εκπαιδευτικού από άλλον/ην εκπαιδευτικό κατά τη διάρκεια του ελεύθερου παιχνιδιού των παιδιών. Συγκεκριμένα δίνει τη δυνατότητα καταγραφής του τρόπου με τον οποίο ο/η εκπαιδευτικός υποστηρίζει με τη συμπεριφορά του/ης, τη συμμετοχή και την αλληλεπίδραση των παιδιών την ώρα του παιχνιδιού στις ελεύθερες γωνιές. Μπορεί να χρησιμοποιηθεί μετά από σύμφωνη γνώμη των δυο εκπαιδευτικών, οι οποίοι/ες ταυτόχρονα βρίσκονται στην ίδια τάξη και σε χρόνο που οι ίδιοι/ες έχουν συμφωνήσει να παρατηρήσουν ο ένας τον άλλον. Οι εκπαιδευτικοί έχουν τη δυνατότητα να το χρησιμοποιήσουν τόσο στην αρχή της σχολικής χρονιάς, όσο και κατά τη διάρκεια και στο τέλος της σχολικής χρονιάς με σκοπό την μεταξύ τους ανατροφοδότηση, αλλά και το στοχασμό τους στις δικές τους ενέργειες υποστήριξης του παιχνιδιού με την προοπτική της βελτίωσης.

|  |  |  |
| --- | --- | --- |
| **ΑΞΟΝΕΣ** | **ΚΛΕΙΔΕΣ ΠΑΡΑΤΗΡΗΣΗΣ** | **ΠΑΡΑΤΗΡΗΣΕΙΣ** |
| **Η ΣΤΑΣΗ ΤΗΣ ΣΤΗ ΔΙΑΡΚΕΙΑ ΠΑΙΧΝΙΔΙΟΥ** | Ακολουθεί το χρόνο που ορίζεται από το ωρολόγιο πρόγραμμα  Ορίζει η ίδια τον χρόνο σύμφωνα με τις δικές της ανάγκες  Ορίζει η ίδια τον χρόνο σύμφωνα με τις ανάγκες του παιχνιδιού των παιδιών  Διαπραγματεύεται τον χρόνο με τους μαθητές της |  |
| **Η ΣΤΑΣΗ ΤΗΣ ΣΤΗΝ ΕΠΙΛΟΓΗ ΓΩΝΙΩΝ** | Ορίζει η ίδια πού θα παίξει το κάθε παιδί τηρώντας τον αριθμό που επιτρέπεται σε κάθε γωνιά  Διαπραγματεύεται με τα παιδιά πού θα παίξουν  Αφήνει τα παιδιά να επιλέξουν τα ίδια πού θα παίξουν |  |
| **ΕΙΝΑΙ ΕΥΕΛΙΚΤΗ ΣΤΗ ΧΡΗΣΗ ΚΑΝΟΝΩΝ** | Επιτρέπει τις μεταβάσεις των παιδιών μεταξύ των δραστηριοτήτων του παιχνιδιού από τη μια γωνιά στην άλλη  Προβαίνει σε διαφοροποιήσεις στον ημερήσιο προγραμματισμό προκειμένου να ικανοποιηθούν ατομικές ανάγκες των παιδιών κατά τη διάρκεια του παιχνιδιού |  |
| **ΠΑΡΑΤΗΡΕΙ**  **ΤΟ ΠΑΙΧΝΙΔΙ** | ΝΑΙ ΟΧΙ  (Επιλέξτε την κατάλληλη απάντηση ένα ΝΑΙ ή ΟΧΙ στο κάθε ένα από τα παρακάτω)  Από σταθερή θέση  Μετακινείται από γωνιά σε γωνιά  Προετοιμάζει την επόμενη δραστηριότητα |  |
| **ΚΑΤΑΓΡΑΦΕΙ ΤΟ ΠΑΙΧΝΙΔΙ** | Καταγράφεινοητά  Κρατάειημερολόγιο  Κρατάειγρήγορες σημειώσεις |  |
| **ΣΥΜΜΕΤΕΧΕΙ ΣΤΟ ΠΑΙΧΝΙΔΙ** | ΝΑΙ ΟΧΙ  (Επιλέξτε την κατάλληλη απάντηση ένα ΝΑΙ ή ΟΧΙ στο κάθε ένα από τα παρακάτω)  Συμμετέχει η ίδια στο παιχνίδι της ομάδας, υπενθυμίζοντας τους κανόνες που ισχύουν στις γωνιές (με ποιον τρόπο;).  Συμμετέχει η ίδια στο παιχνίδι της ομάδας, προσφέροντας ιδέες σχετικά με το παιχνίδι των παιδιών, υποδεικνύοντας τι να κάνουν μετά.  Συμμετέχει η ίδια στο παιχνίδι της ομάδας, υποστηρίζοντας ιδέες σχετικά με το παιχνίδι των παιδιών μέσα από τη χρήση ανοιχτού τύπου ερωτημάτων.  Συμμετέχει η ίδια στο παιχνίδι της ομάδας, ενθαρρύνοντας τα παιδιά να μιλούν για ενέργειες σχετικές με το παιχνίδι τους ενσωματώνοντας έννοιες π.χ. πάνω σε ιδιότητες υλικών, σε συγκρίσεις. |  |
| **ΥΠΟΣΤΗΡΙΖΕΙ ΤΟ ΠΑΙΧΝΙΔΙ ΕΝΟΣ ΠΑΙΔΙΟΥ ΜΕ ΕΡΩΤΗΣΕΙΣ** | με ερωτήσεις που επιδέχονται μια απάντηση  με ερωτήσειςπου καθοδηγούν το συγκεκριμένο παιδί.  με ερωτήσειςπου ενεργοποιούν τη λογική σκέψη  με ερωτήσειςπου ενθαρρύνουν το παιδί να μιλά γι’ αυτά που κάνει χρησιμοποιώντας εμπειρίες του ως βάση ανάπτυξης μιας έννοιας |  |
| **ΥΠΟΣΤΗΡΙΖΕΙ ΤΟ ΠΑΙΧΝΙΔΙ ΜΙΑΣ ΟΜΑΔΑΣ ΠΑΙΔΙΩΝ ΜΕ ΕΡΩΤΗΣΕΙΣ** | με ερωτήσεις που προκαλούν συζήτηση μεταξύ των παιδιών.  με ερωτήσεις που προκαλούν την παραγωγή πληροφοριών με σκοπό την επέκταση των ιδεών των παιδιών (χρησιμοποιεί ανοιχτού τύπου ερωτήσεις. Π.χ. *Πώς…; Τι νομίζεις ότι θα μπορούσες να…; Τι άλλο θα μπορούσες να…;*).  με ερωτήσεις που ενθαρρύνουν τα παιδιά να δίνουν μεγαλύτερες και πιο περίπλοκες απαντήσεις για ό,τι έχουν κάνει και για τον τρόπο με τον οποίο έχουν συνεργαστεί.  με ερωτήσεις που δίνουν στα παιδιά ευκαιρίες να σκεφτούν κάτι πιο σφαιρικά, από πολλές πλευρές. |  |
| **ΣΥΜΜΕΤΕΧΕΙ ΩΣ ΠΡΟΤΥΠΟ ΧΡΗΣΗΣ ΤΩΝ ΥΛΙΚΩΝ** | ΝΑΙ ΟΧΙ  (Επιλέξτε την κατάλληλη απάντηση ένα ΝΑΙ ή ΟΧΙ στο κάθε ένα από τα παρακάτω)  Δείχνει πώς πρέπει να χρησιμοποιούνται τα υλικά    Επισημαίνει την ορθή χρήση τους σε περίπτωση που παρατηρεί ότι απαιτείται να το κάνει.  Φροντίζει με βάση κάποιους κανόνες ώστε η τάξη να είναι τακτοποιημένη μετά το παιχνίδι.  Σε περίπτωση κακής χρήσης υλικών κάνει παρατηρήσεις τα παιδιά.  Σε περίπτωση κακής χρήσης υλικών επιβάλλει ποινές.  Σε περίπτωση κακής χρήσης υλικών προκαλεί συζήτηση και καθοδηγεί τα παιδιά στον σωστό τρόπο. |  |
| **ΣΥΜΜΕΤΕΧΕΙ ΩΣ ΠΡΟΤΥΠΟ ΣΥΜΠΕΡΙΦΟΡΑΣ** | ΝΑΙ ΟΧΙ  (Επιλέξτε την κατάλληλη απάντηση ένα ΝΑΙ ή ΟΧΙ στο κάθε ένα από τα παρακάτω)  Είναι πρότυπο καλών κοινωνικών δεξιοτήτων (ακούει, είναι ευγενική, δείχνει να συμπάσχει, συνεργάζεται με τα παιδιά).  Λειτουργεί με θέρμη και υποστηρικτικό τρόπο.  Βοηθάει τα παιδιά να αναπτύξουν κατάλληλη κοινωνική συμπεριφορά και να κατανοούν τα αισθήματα των άλλων χρησιμοποιώντας ως παράδειγμα των εαυτό της. |  |
| **Η ΣΤΑΣΗ ΤΗΣ ΣΤΗΝ ΠΕΡΙΠΤΩΣΗ ΣΥΓΚΡΟΥΣΕΩΝ** | Περιμένει από τα παιδιά να της ζητήσουν βοήθεια.  Παρεμβαίνει δίνοντας λύση η ίδια.  Υποστηρίζει τη σκέψη των παιδιών με ερωτήσεις που τους βοηθούν να επιλύσουν το ζήτημα από μόνα τους. |  |